Okresná prokuratúra Prešov 
Masarykova 16, 080 97 Prešov 	

Sp. zn. : 2 Pv 748/13/7707	Prešov, 25.9.2014
EEČ : 2-58-663-2014

U Z N E S E N I E

Trestná vec:	obvinený XXXXX 
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Prešov
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezamestnaný
11.10.2013 asi o 15.20 hod. po predchádzajúcej  slovnej dohode neoprávnene vnikli  na oplotený  pozemok  rodinného domu č. p. 221 v obci Jarovnice, okres Sabinov  tak, že zo zadnej strany pozemku preskočili   mierne  zohnuté  kovové   pletivové   oplotenie záhrady, vošli na  pozemok, kde prišli  k ovocnému stromu sliva, spod ktorého zo zeme nazbierali  6 kusov slív, ktoré  zjedli, potom prešli  do stredu pozemku k orechu,  kde chceli do pripravených  igelitových   tašiek  nazbierať popadané  orechy, avšak  boli obaja na mieste obmedzení na osobnej slobode,  

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením policajta OO PZ Jarovnice, sp. zn. ČVS: ORP-1808/JA-PO-2013, zo d¨ľa 11.10.2013, bolo uznesením podľa § 199 ods. 1  Trestného poriadku začaté trestné stíhanie a súčasne  podľa § 206 ods. 2  Trestného poriadku  vznesené obvinenie XXXXX, nar. XXXXX, bytom Jarovnice - Močidľany č. 302, a XXXXX, nar. XXXXX, trvale bytom Jarovnice - Močidľany č. 298, pre  prečin   porušovanie  domovej slobody  formou  spolupáchateľstva podľa § 20 k § 194 ods. 1  Trestného zákona na tom skutkovom základe, že  d¨ľa 11.10.2013 asi o 15.20 hod. po predchádzajúcej  slovnej dohode  neoprávnene vnikli  na oplotený pozemok  rodinného domu č. p. 221 v obci Jarovnice, okres Sabinov  tak, že zo zadnej strany pozemku preskočili   mierne  zohnuté  kovové   pletivové   oplotenie záhrady, vošli na  pozemok, kde prišli  k ovocnému stromu sliva spod ktorého zo zeme nazbierali  6 kusov slív, ktoré  zjedli, potom prešli do stredu pozemku k orechu,  kde chceli do pripravených  igelitových   tašiek  nazbierať popadané  orechy, avšak  boli obaja na mieste obmedzení na osobnej slobode. 

	Zo záverov znaleckého posudku  znalca z odboru  Zdravotníctvo a farmácia odvetvie  Psychiatria a Sexuológia  XXXXX a XXXXX  vypracovaného na obvineného XXXXX vyplýva, že obvinený v čase spáchania skutku   netrpel duševnou poruchou chorobného charakteru - psychózou.

	Ide u neho o duševnú poruchu v zmysle diagnostického záveru a klinickej  symptológie - stredná  mentálna retardácia s poruchami správania. 

Obvinený v čase spáchania trestnej činnosti, ktorá  sa mu kladie za vinu mal  vzhľadom   na jeho závažnú  rozumovú zaostalosť podstatne zníženú  až vymiznutú  schopnosť rozpoznať svoje konanie, jeho následky a jeho nebezpečnosť pre  spoločnosť, a  schopnosti   svoje konanie ovládať absentovali.

	Obvinený nie je schopný plnohodnotne chápať zmysel trestného konania a nie je schopný  plnohodnotnej účasti na trestnom konaní. 

	Podľa § 23 Trestného zákona, kto, pre  duševnú poruchu v čase spáchania činu inak trestného  nemohol  rozpoznať  jeho protiprávnosť alebo ovládať  svoje konanie, nie je  za tento čin  trestne zodpovedný, ak  tento zákon neustanovuje inak.

	Podľa § 215 ods. 1 písm. e) Trestného poriadku prokurátor zastaví trestné  stíhanie, ak  obvinený nebol v čase činu pre nepríčetnosť trestne zodpovedný. 

	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú je možné podať do  3 (troch) dní od jeho doručenia na tunajšiu prokuratúru o ktorej  rozhodne 
  Krajská prokuratúra XXXXX. Sťažnosť  má odkladný účinok. 

Mgr. Tomáš Petráš
prokurátor